রাজমোহন গান্ধী

**রাজমোহন গান্ধী** (জন্ম ৭ আগস্ট ১৯৩৫)  একজন ভারতীয় ইতিহাসবিদ। তিনি একজন জীবনী লেখন এবং আমেরিকার উর্বানা-চ্যাম্পেইন, ইলিনয় ইউনিভার্সিটি অব ইলিনয় ইউনিভার্সিটির দক্ষিণ এশীয় এবং মধ্য প্রাচ্য স্টাডিজের সেন্টার-এর গবেষক। তিনি হলেন মহাত্মা গান্ধী ও চক্রবর্তী রাজগোপালচারী এর নাতি। এছাড়া তিনি ইন্ডিয়ান ইনস্টিটিউট অফ টেকনোলজি গান্ধীনগর আবাসের একজন পণ্ডিত।

## প্রাথমিক জীবন
তার পিতা ছিলেন মহাত্মা গান্ধীর পুত্র দেবদাস গান্ধী, তিনি *[[হিন্দুস্তান টাইমস|হিন্দুস্তান টাইমসের]]* ব্যবস্থাপনা সম্পাদক ছিলেন। রাজমোহন গান্ধী ভারতের নয়াদিল্লির সেন্ট স্টিফেন কলেজে পড়াশুনা করেন। তার মাতামহ চক্রবর্তী রাজাগোপালাচারী, যিনি ছিলেন ভারতের দ্বিতীয় গভর্নর জেনারেল এবং মহাত্মা গান্ধীর অন্যতম সহযোগী।

## একাডেমিক কেরিয়ার এবং সক্রিয়তা
রাজমোহন গান্ধী ১৯৫৬ থেকে ইনিশিয়েটিভস অফ চেঞ্জের সাথে যুক্ত ছিলেন (পূর্বে মুরাল রে-আর্মেন্ট হিসাবে পরিচিত), আস্থা তৈরি, পুনর্মিলন এবং গণতন্ত্রের জন্য এবং দুর্নীতি ও বৈষম্যের বিরুদ্ধে লড়াইয়ে অর্ধ শতাব্দী ধরে নিযুক্ত ছিলেন।   

১৯৬০ এবং ১৯৭০ এর দশকের গোড়ার দিকে, গান্ধী পশ্চিম ভারতের পর্বতমালার পঞ্চগনি ইনিশিয়েটিভস অফ চেঞ্জের সম্মেলন কেন্দ্র, এশিয়া মালভূমি প্রতিষ্ঠায় অগ্রণী ভূমিকা পালন করেছিলেন। । ভারতে জরুরি অবস্থা (১৯৭৫-১৯৭৭) পরিস্থিতিতে তিনি ব্যক্তিগতভাবে গণতান্ত্রিক অধিকারের জন্য ১৯৬৪ থেকে ১৯৮১ সাল পর্যন্ত বোম্বাইয়ে প্রকাশিত তার সাপ্তাহিক জার্নাল *হিম্মতের* মাধ্যমে সক্রিয় ছিলেন।   

তার বই, *অ্যা টেল অফ টু রিভোল্ট: ইন্ডিয়া ১৮৫৭ এবং দ্যা আমেরিকান সিভিল ওয়ার* (নয়াদিল্লি: পেঙ্গুইন ইন্ডিয়া, ডিসেম্বর ২০০৯), এবং প্রায় একই সময়ে প্রকাশিত তার পূর্ববর্তী বই, তার দাদা মহাত্মা গান্ধীর জীবনী, *মোহনদাস: এ ট্রু স্টোরি অফ আ ম্যান, হিজ পিপল এবং এম্পায়ার*, ২০০৭ সালে ভারতীয় কংগ্রেস থেকে সম্মানজনক দ্বিবার্ষিক পুরস্কার পেয়েছিল। এটি বেশ কয়েকটি দেশে প্রকাশিত হয়েছিল।  বই দুটোতে বিশ্বের বিভিন্ন অংশে সংঘটিত ১৯ শতকের দুটি সম্পার্কে যুদ্ধ বর্ণনা করেছেন। 

২০০২ সালে, গান্ধী তার পিতামহ এবং ভারতের স্বাধীনতা আন্দোলনের শীর্ষস্থানীয় ব্যক্তিত্ব সম্পর্কে *[[চক্রবর্তী রাজাগোপালাচারী|চক্রবর্তী রাজগোপালচারী]]* (১৮৭৮-১৯৭২), যিনি প্রথম ভারতীয় গভর্নর জেনারেল নিযুক্ত হয়েছিলেন (১৯৪৮-১৯৫০)। তার জীবনী সম্পার্কের বই *রাজাজী: এ লাইফ, এ বায়োগ্রাফি এর* জন্য সাহিত্য অকাদেমি পুরস্কার পেয়েছিলেন।

তার অন্যান্য রচনার মধ্যে রয়েছে *[[খান আবদুল গাফফার খান|গাফফার খান]]: নন ভাইলেন্ট বাদশা* (পেঙ্গুইন ২০০৪); *রিভেন্স এন্ড রিকনসিলেশন: আন্ডারস্ট্যান্ডিং সাউথ এশীয়ান হিস্ট্রি* (পেঙ্গুইন, ১৯৯৯); *প্যাটেল: আ লাইফ*, বল্লভভাই পটেল (১৮৭৫-১৯৫০), ভারতের উপ-প্রধানমন্ত্রী, ১৯৪৭-৫০ এর জীবনী সম্পর্কিত রচনা(নবজীবন, আহমেদাবাদ, ১৯৯০); এবং *এইট লাইভস: এ স্টাডি অফ দ্যা হিন্দু-মুসলিম এনকাউন্টার* (সানি, ১৯৮৭)। তার আগের একটি বই, *দ্য গুড বোটম্যান: এ পোর্ট্রেট অফ গান্ধী*, ২০০৯ সালে বেইজিংয়ে চীনা ভাষায় অনুবাদিত হয়ে প্রকাশিত হয়েছিল। অতি সম্প্রতি গান্ধী, *পাঞ্জাব: এ হিস্টোরী ফর্ম আওরঙ্গজেব টু মাউন্টব্যাটেন* (আলেফ বুক সংস্থা ২০১৩) নামে একটি বই প্রকাশ করেছেন, যা আওরঙ্গজেবের মৃত্যু থেকে দেশভাগ পর্যন্ত অবিভক্ত পাঞ্জাবের এর ঐতিহাসিক বিবরণ।

ইলিনয় ইউনিভার্সিটিতে শিক্ষকতার আগে তিনি নয়া দিল্লির থিঙ্ক-ট্যাঙ্ক, সেন্টার ফর পলিসি রিসার্চ এ গবেষণা অধ্যাপক হিসাবে দায়িত্ব পালন করেছিলেন। ১৯৮৫ থেকে ১৯৮৭ পর্যন্ত তিনি মাদ্রাজে (বর্তমানে চেন্নাই) দৈনিক *[[দি ইন্ডিয়ান এক্সপ্রেস|ইন্ডিয়ান এক্সপ্রেস]]* সম্পাদনা করেছিলেন। ২০০৪ সালে তিনি ইলিনয়ের চ্যাম্পেইন শহর থেকে আন্তর্জাতিক মানবিক পুরস্কার (মানবাধিকার) পেয়েছিলেন এবং ১৯৯৭ সালে তিনি ক্যালগারি বিশ্ববিদ্যালয় থেকে আইনের সম্মানসূচক ডক্টরেট এবং ওবিরিন বিশ্ববিদ্যালয়, টোকিওর কাছ থেকে দর্শনের সম্মানসূচক ডক্টরেট ডিগ্রি লাভ করেন। তিনি বর্তমানে নুরেমবার্গ আন্তর্জাতিক মানবাধিকার পুরস্কারের জন্য জুরি সদস্য এবং গুরুগ্রাম সংলাপ ও পুনর্মিলন কেন্দ্রের সহ-সভাপতির দায়িত্ব পালন করছেন। 

## রাজনীতি
১৯৮৯ সালে গান্ধী লোক সভা নির্বাচনে আমেথি থেকে রাজীব গান্ধী বিরুদ্ধে অসফল প্রতিদ্বন্দ্বিতা করেন। তিনি (১৯৯-৯২) সালে রাজ্যসভায় (ভারতীয় সংসদের উচ্চকক্ষ) দায়িত্ব পালন করেছিলেন  এবং ১৯৯০ সালে জেনেভায় জাতিসংঘের মানবাধিকার কমিশনে ভারতীয় প্রতিনিধি দলের নেতৃত্ব দেন। ভারতীয় সংসদে তিনি তফসিলি জাতি ও তফসিলি উপজাতির অবস্থা সম্বোধন কারি উভয় দলের সর্বদলীয় যৌথ কমিটির আহ্বায়ক ছিলেন।

২০১৪ সালের ২১ ফেব্রুয়ারি, তিনি আম আদমি পার্টিতে যোগদান করেছিলেন। তিনি ২০১৪ সালের সাধারণ নির্বাচন পূর্ব দিল্লি আসন থেকে প্রতিদ্বন্দ্বিতা করেছিলেন এবং হেরেছিলেন।

## ব্যক্তিগত জীবন
রাজমোহন গান্ধী ঊষাকে বিয়ে করেছেন। তাদের দুটি সন্তান রয়েছে, সুপ্রিয়া ও দেবদত্ত।

## বই

# *হোয়াই গান্ধী স্টিল ম্যাটার: এ্যান অ্যাপ্রাইসাল মহাত্মা’স লিগ্যাসি* 
# *আন্ডারস্টিং দ্যা ফাউন্ডার ফাদার্স: এ্যান ইকুইটি ইনটু দি ইন্ডিয়ান রিপাবলিক’স বিগিনিং* 
# *পাঞ্জাব: এ হিস্টোরী ফর্ম আওরঙ্গজেব টু মাউন্টব্যাটেন* 
# *এ টেল অফ টু রিভোল্ট* 
# *মোহনদাস: এ ট্রু স্টোরি অফ আ ম্যান, হিজ পিপল এবং এম্পায়ার* 
# *গাফফার খান: নন ভাইলেন্ট বাদশা* 
# *আন্ডারস্টিং দ্যা মুসলিম মাইন্ড* 
# *রাজাজী: এ লাইফ* 
# *রিভেঞ্জ এন্ড রিকনসিলেশন: আন্ডারস্ট্যান্ডিং সাউথ এশিয়ান হিস্ট্রি* 
# *দ্য গুড বোটম্যান* 
# *প্যাটেল: এ লাইফ* 
# *এইট লাইভস: এ স্টাডি অফ দ্যা হিন্দু-মুসলিম এনকাউন্টার* 
# *মর্ডান সাউথ ইন্ডিয়া: এ হিস্টরি ফর্ম দ্যা 17থ সেঞ্চুরি টু আওয়ার টাইমস*

## তথ্যসূত্র

## বহিঃসংযোগ

* রাজমোহন গান্ধীর ওয়েবসাইট  
* ক্রসেট, বারবারা, "পল্লী ভারতের এক অধীর পকেটে, গান্ধী তার রাজনৈতিক ভবিষ্যতের জন্য লড়াই", *নিউইয়র্ক টাইমস-এর* বিশেষ বিশেষ রবিবার, ২৯ অক্টোবর ১৯৮৯ 
* গান্ধী, রাজমোহন, সি. রাজগোপালচারীর জীবনী সংক্রান্ত রচনায়  
* 

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:জনতা দলের রাজনীতিবিদ
বিষয়শ্রেণী:আম আদমি পার্টির রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ‏‎
বিষয়শ্রেণী:দিল্লির রাজনীতিবিদ
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:মহাত্মা গান্ধী পরিবার